"LUKSOM" ร้านน้ำส้มคั้นสดๆ ที่อยู่คู่ตลาดจตุจักรมาอย่างยาวนาน !!

ร้านน้ำส้มคั้นร้านนี้เป็นร้านที่เปิดมาอย่างยาวนาน คู่ตลาดนัดจตุจักร ตั้งแต่มาเดินเล่น เดินเที่ยว ก็จำได้ว่ามีร้านนี้แล้ว การเดินทางมาร้าน ร้านจะอยู่ใกล้ๆ รถไฟฟ้าใต้ดิน เมื่อขึ้นมาจากรถใต้ดิน ให้เดินไปทางขวา จะเห็นห้องน้ำ เดินไปแล้วเลี้ยวขวาอีกที ร้านจะอยู่ติดกับร้านขายต้มยำกุ้ง ตัวร้านเป็นล็อคๆ เดียว ที่ขายน้ำส้มคั้นเป็นหลัก แต่ก็มีอาหารอย่างอื่นเล็กๆ น้อยๆ เช่น กล้วยอบ ของเชื่อม สำหรับน้ำส้มทางร้านจะใช้ส้มเขียวหวาน ลูกไม่ใหญ่มาก เอามาล้างแล้วคั้นกันสดๆ ทำให้ได้รสชาติที่ดี หอม หวาน ส้มอร่อย ใครชอบใส่เกลือทางร้านก็ตั้งไว้ให้ ราคามีสามขนาด และสามารถซื้อกลับบ้านได้ด้วย

โดยรวม ร้านนี้เป็นร้านขายน้ำส้ม การบริการและความสะอาดธรรมดา ราคาเหมาะสม รสชาติน้ำส้มอร่อย เพื่อนๆ ผ่านมาลองมาทานเพิ่มความสดชื่นกันนะครับ !!